**ПРОЕКТ**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕ НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ГАБРОВО, СЪГЛАСНО ЧЛ. 1, АЛ. 2 И 3 ОТ ЗМДТ**

**§ 1. Изменя се чл. 10, ал.1, т.2, както следва:**

т. 2. по банков път.

**§ 2. Създава се нова т.4 в чл. 10, ал.1, както следва:**

т.4 чрез електронно плащане.

**§ 3. Изменя се чл.32, ал. 4, както следва:**

(4) Алинея 1 не се прилага за моторни превозни средства:

1. придобити преди първоначалната им регистрация за движение в страната;

2. за които приобретателят е в чужбина и за които няма последваща регистрация за движение в страната;

3. с прекратена регистрация на основание тотална щета и за които няма последваща регистрация за движение от нов приобретател в страната.

**§ 4. Създава се нова т.5 в чл.40, ал. 2, както следва:**

5. са налице основания за ползване на данъчни облекчения по чл. 59, ал. 4 от ЗМДТ.

**§ 5. Допълва се чл.40, ал.3, както следва:**

**(3)** Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ, **като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.**

**§ 6. Допълва се чл.48, ал.1, т. 2, както следва:**

**т.2** лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.

**§ 7. Изменя се чл.57, ал.5, както следва:**

(5) Лицата по ал.2 подават декларация по образец до 31 януари на всяка година за предоставените нощувки през предходната календарна година.

**§ 8.** **Изменя се и** се д**опълва чл.58 ал.1, както следва:**

 (1) Размерът на данъка се определя за всяка нощувка, съобразно населените места в общината и категорията или регистрацията на местата за настаняване, съгласно определените размери в приложение № 7.

**§ 9. Допълва се б. „а“ на I. Места за настаняване от Приложение № 7 към Наредбата за определяне размера на местните данъци на територията на община Габрово, както следва:**

а/ категория 1 звезда и регистрираните места за настаняване - 0,40 лв. за нощувка;

**§ 10.** Създават се Преходни и заключителни разпоредби към Наредбата за определяне размера на местните данъци на територията на община Габрово, съгласно чл. 1, ал. 2 и 3 от ЗМДТ, приета с Решение №.............. на Общински съвет Габрово, както следва:

**§ 1.** Наредбата за изменение и допълнение на Наредбата за определяне размера на местните данъци на територията на община Габрово, съгласно чл. 1, ал. 2 и 3 от ЗМДТ влиза в сила, считано от 01.01.2022г.